《还家》
宋代·区仕衡

刍荛计已非，戆直得全稀。
久病畏风露，深居思蕨薇。
豹藏宁是隐，鸟倦早知归。
但有黔娄妇，犹堪老布衣。

作者简介：（1217—1277）广州南海人，字邦铨。入太学为上舍生。慷慨有智略，以天下为己任。尝上书论贾似道误国，又陈恢复之策，皆不为用。归而讲学九峰书院，人称九峰先生。诗文典雅。有《九峰集》、《理学简言》。